Iserraħ moħħ il-qraba li l-ħaddiema ta' Dar San Ġużepp fil-Fgura qed jieħdu ħsiebhom
Imtella' Settembru 13, 2020 - Aġġornata 13 Ta' Settembru, 2020 5:43pm Anzjan li qal li huwa resident ta' Dar San Ġużepp fil-Fgura, fejn instabu għexieren ta' każijiet ta' Covid-19, wassal messaġġ fuq il-midja soċjali dwar is-sitwazzjoni fir-residenza. Huwa qal li l-familjari tal-anzjani residenti f'din id-dar m'għandomx għalfejn jinkwetaw għax l-istaff u l-management qegħdin jieħdu ħsiebhom b'mod professjonali u jieħdu ħafna paċenzja bihom. "Għaldaqstant nitlob lill-familji tagħna biex ma jippanikjawx għax din il-ġimgħa ħadulna xi tliet darbiet swab test, u barra minn hekk mhux qed ikun hemm kuntatt bejnietna," qal l-anzjan, filwaqt li rringrazzja lill-ħaddiema tar-residenza u sejħilhom 'eroj'. Care Malta ssaħħaħ il-miżuri ta' prevenzjoni biex tipproteġi lir-residenti anzjani Rekord ta' 78 każ ġdid ta' Covid-19 f'Malta – ifiqu 22 persuna